
1. UVOD
Turistička zajednica grada Vukovara je u 2014. godini, sadržajno i dinamički provodila aktivnosti definirane Programom rada za 2014. godinu koji je usvojen na sjednici Turističkog vijeća, 29. listopada 2013. godine.
Slijedom realiziranih aktivnosti Turističkog ureda Turističke zajednice grada Vukovara, te praćenja financijskih prihoda i rashoda od siječnja do rujna 2014. godine, ustanovljena je potreba za rebalansom financijskog plana, kako na prihodovnoj tako i na rashodovnoj strani i to zbog sljedećih razloga: 
· smanjenja prihoda s osnove boravišne pristojbe i turističke članarine od siječnja do rujna 2014. godine, 
· ne realiziranja planiranih manifestacija zbog neusvojenog Gradskog proračuna.

Polazeći od naprijed navedenog, na 2. sjednici Turističkog vijeća Turističke zajednice grada Vukovara, održanoj 30. listopada 2014. godine, usvojen je Rebalans financijskog plana za 2014. godinu prema kojem su ukupni prihodi Turističke zajednice grada Vukovara planirani u iznosu od 870.200,00 kn, a ukupni rashodi u iznosu 929.260,51 kn.
Ukupan prihod TZ grada Vukovara u 2014. godini iznosio je 815.911,62 kuna. Prihodi su ostvareni po osnovi turističke članarine 291.540,17 kn, boravišne pristojbe 50.672,01 kn, iz gradskog proračuna 417.350,54 kn, od strane HTZ-a 20.000,00 kuna, te iz ostalih izvora 36.161,35 kn.
Ukupni rashodi TZ grada Vukovara u 2014. godini iznose 944.999,47 kune. Od ukupnih rashoda 467.661,69 kune odnosi se na administrativni marketing, a 477.337,78 na funkcionalni marketing.

Za razdoblje od prvih šest mjeseci 2014. godine direktorica Turističkog ureda podnijela je Izvješće o radu s Financijskim izvješćem Nadzornom odboru koji je izvršio nadzor, te prihvatio izvješća na 1. sjednici održanoj 16. prosinca 2014. godine. 


OSTVARENI REZULTATI TURISTIČKOG PROMETA U 2014.
U 2014. godini na području grada Vukovara u funkciji je bilo 11 smještajnih objekata s ukupno 163 kreveta. U protekloj godini registrirana su tri nova smještajna objekta sa ukupno 16 kreveta, dok su dva objekta (Hostel Borovo i Eko-etno centar Adica) s ukupno 276 kreveta bila van funkcije, što se odrazilo na broj ostvarenih noćenja u 2014. godini. 
Prema podacima o broju turističkih dolazaka i ostvarenih noćenja dostavljenih Turističkoj zajednici od strane iznajmljivača smještaja u gradu Vukovaru, u 2014. godini ostvareno je 6.997 turističkih dolazaka (24% manje u odnosu na 2013. godinu), te 11.913 noćenja (36% manje u odnosu na 2013. godinu).
Do pada turističkog prometa u 2014. godini došlo je dijelom zbog zatvaranja hostela Borovo, koji je u ponudi imao 132 sobe, osnosno 264 kreveta, te su u 2013. godini ostvarili 5.701 noćenje.
Drugi razlog je što se usporedba vrši s 2013.g. koja je bila jako dobra i kad je zabilježen rast dolazaka za 45% i porast  noćenja za 81%.

	 
	
	Turistički dolasci u 2014.
	
	Noćenja u 2014.

	
	2014.
	
2013.
	Indeks 2014./2013.
	2014.
	
2013.
	Indeks 2014./2013.

	Domaći
	4.423
	5.665
	78
	7.598
	10.498
	72

	Strani 
	2.574
	3.552
	72
	4.315
	8.167
	53

	UKUPNO 
	6.997
	
9.217
	76
	11.913
	
18.665
	64



U 2014. godini, strani turisti u Vukovaru ostvarili su 2.574 turistička dolaska te 4.315 noćenja. Domaći gosti ostvarili su ukupno 4.423 dolaska i 7.589 noćenja.
Prema podacima Lučke uprave Vukovar, u 2014. godini u Vukovaru je pristalo 235 riječnih kruzera (+12,4%) s 31.477 posjetitelja (+13,4%).
	Struktura putnika s kruzera po nacionalnosti 


	Nacionalnost
	Ukupno
	Udio

	SAD
	14.646
	46,5%

	Njemačka
	4.760
	15,1%

	Kanada
	2.586
	8,2%

	Velika Britanija
	2.301
	7,3%

	Australija
	1.541
	4,9%

	Francuska
	1.732
	5,5%

	Švicarska
	835
	2,7%

	Ostali
	3.076
	9,8%

	UKUPNO
	31.477
	           100%







Broj posjetitelja Memorijalnih centara u 2014. godini: 
Spomen dom Ovčara: 130 000
Memorijalno groblje žrtava iz Domovinskog rata: 174 740
Mjesto sjećanja – Vukovarska bolnica '91.: 63 000
Memorijalni centar Domovinskog rata (Vojarna 204. brigade): 16 345
Spomen dom hrvatskih branitelja na Trpinjskoj cesti: 130 000


2. ADMINISTRATIVNI MARKETING

2.1. ADMINISTRATIVNI RASHODI
Planirana sredstva 						                    466.500,00 kn 
Utrošena sredstva 								       467.661,69 kn

Administrativni rashodi realizirani su u iznosu od 467.661,69 kn te obuhvaćaju troškove djelatnika Turističkog ureda (plaće, cipelarina, regres, sistematski pregled), te troškove Ureda. 

Turistički ured neposredno je organizirao poslovanje Turističke zajednice grada Vukovara u skladu sa zadaćama propisanim Zakonom o turističkim zajednicama, Statutom TZ grada Vukovara i izvršavao sve potrebne aktivnosti i poslove sukladno usvojenom Programu rada te odlukama nadležnih tijela Turističke zajednice. 
U turističkom uredu obavljaju se stručni i administrativni poslovi vezani za zadaće turističke zajednice.
Zadaće turističke zajednice su sljedeće:
· promoviranje turističke destinacije na razini grada samostalno i putem udruženog oglašavanja,
· poticanje i sudjelovanje u uređenju grada u cilju unapređenja uvjeta boravka turista, osim izgradnje komunalne infrastrukture,
· izdavanje turističkih promotivnih materijala,
· obavljanje informativnih poslova u svezi s turističkom ponudom,
· poticanje i organiziranje kulturnih, zabavnih, umjetničkih, sportskih i drugih manifestacija koje pridonose obogaćivanju turističke ponude,
· vođenje jedinstvenog popisa turista za područje općine ili grada, poglavito radi kontrole naplate boravišne pristojbe i stručne obrade podataka,
· dnevno prikupljanje, tjedna i mjesečna obrada podataka o turističkom prometu na području općine ili grada,
· redovito, a najmanje svaka 4 mjeseca, prikupljanje i ažuriranje podataka o turističkoj ponudi, smještajnim i ugostiteljskim kapacitetima (kulturnim, sportskim i drugim manifestacijama) radnom vremenu zdravstvenih ustanova, banaka, pošte, trgovina i sl. i drugih informacija potrebnih za boravak i putovanje turista,
· koordinacija djelovanja svih subjekata koji su neposredno ili posredno uključeni u turistički promet radi zajedničkog dogovaranja, utvrđivanja i provedbe politike razvoja turizma i obogaćivanja turističke ponude,
· poticanje, organiziranje i provođenje akcija u cilju očuvanja turističkog prostora, unapređivanja turističkog okružja i zaštite čovjekova okoliša, te prirodne i kulturne baštine, 
· poticanje, unapređivanje i promicanje specifičnih prirodnih i društvenih vrijednosti koje općinu ili grad čine turistički prepoznatljivom i stvaranje uvjeta za njihovo gospodarsko korištenje,
· upravljanje javnom turističkom infrastrukturom danom na upravljanje od strane općine ili grada,
· sudjelovanje u definiranju ciljeva i politike razvoja turizma na nivou općine ili grada,
· izrada strateških i razvojnih planova turizma na nivou općine ili grada,
· provjera i prikupljanje podataka o prijavi i odjavi boravka turista u cilju suradnje s nadležnim inspekcijskim tijelima u nadzoru nad obračunom, naplatom i uplatom boravišne pristojbe, te prijavom i odjavom turista.
· organizacija provođenje i nadzor svih radnji promocije turističkog proizvoda općine ili grada sukladno smjernicama skupštine turističke zajednice, godišnjem programu rada i financijskom planu turističke zajednice općine ili grada,
· ustrojavanje jedinstvenoga turističkoga informacijskog sustava, sustava prijave i odjave turista i statističke obrade, 
· obavljanje i drugih poslova propisanih ovim Zakonom ili drugim propisom.
Direktorica Turističkog ureda TZ grada Vukovara tijekom razdoblja 1. siječnja – 31. prosinca 2014. godine, organizirala je i rukovodila radom i poslovanjem  Turističkog ureda, sukladno odredbama članka 45. Statuta te odredbama Pravilnika o organizaciji i sistematizaciji radnih mjesta u Turističkom uredu TZ grada Vukovara.

2.1.1. RASHODI ZA RADNIKE
Planirana sredstva 	             					                    391.500,00 kn 
Utrošena sredstva 								       392.797,44 kn

Turistički ured Turističke zajednice grada Vukovara upošljava tri djelatnika (direktoricu Turističkog ureda, stručnu suradnicu i administrativnog djelatnika) zaposlena na puno radno vrijeme od 40 sati tjedno. Do svibnja 2914.g. u Turističkom uredu je bilo uposleno četiri osobe, ali djelatnici koja je bila uposlena na mjestu Administrativni djelatnik i koja je od studenoga 2010.g. bila na bolovanju uručen je izvanredan otkaz u zakonskom roku.
Uredovno radno vrijeme Ureda je svakog radnog dana od 7.00 sati do 15.00 sati i  subotom od 8,00 do 13,00 sati.  Nedjeljama i praznicima Ured ne radi, osim ako to ne zahtjeva neka izvanredna situacija.
Rad Turističkog ureda definiran je odredbama  Pravilnika o radu Turističke zajednice grada Vukovara. Plaće djelatnika Turističkog ureda utvrđene su Pravilnikom o plaćama uposlenih u Turističkom uredu TZ grada Vukovara. 

2.1.2. RASHODI UREDA
Planirana sredstva 						                       75.000,00 kn 
Utrošena sredstva 								          74.864,25 kn

Troškovi Ureda u 2014. godini iznosili su 74.280,25 kn (troškovi el. energije, telekomunikacijskih usluga, poštanskih usluga, uredskog materijala, bankarske usluge, potrošnja vode, usluge FINE, računovodstvene usluge, usluge čišćenja ureda, loko vožnja i dr.).

2.1.3. RASHODI ZA RAD TIJELA TURISTIČKE ZAJEDNICE
Planirana sredstva 							                      0,00 kn 
Utrošena sredstva 								                      0,00 kn

Tijela Turističke zajednice grada Vukovar (Skupština, Turističko vijeće, Nadzorni odbor i Predsjednik TZ-a) redovito su održavala svoje sjednice i u kontinuitetu pratila rad Turističkog ureda i direktorice, putem redovitih pisanih izvješća. U 2014. godini održano je ukupno pet sjednica Turističkog vijeća, tri sjednice Skupštine i dvije sjednice Nadzornog odbora.

U 2014. godini završavio je mandat članovima tijela Turističke zajednice grada Vukovara izabranih na mandatno razdoblje od 2010. – 2014. godine te je sukladno Zakonu o turističkim zajednicama izabrano 20 novih članova na mandatno razdoblje od 2014. – 2018. godine. Osnivačka sjednica Skupštine na kojoj su imenovani novi članovi Turističkog vijeća i Nadzornog odbora te predstavnici u Skupštini Turističke zajednice Vukovarsko srijemske županije, održana je 21. kolovoza 2014. godine.
Također, od srpnja 2014. godine dužnost predsjednika TZ grada Vukovara obnaša novoizabrani gradonačelnik grada Vukovara, g. Ivan Penava. 










3. FUNKCIONALNI MARKETING

3.2. DIZAJN VRIJEDNOSTI
Planirana sredstva 							       123.681,90 kn 
Utrošena sredstva 								       133.020,66 kn            

3.2.1. MANIFESTACIJE
Planirana sredstva 						                    123.681,90 kn 
Utrošena sredstva 								       133.020,66 kn

Budući je rad TZ-a dijelom vezan i uz Proračun grada Vukovara, a kako isti nije usvojen do rujna 2014. godine, tako su i neke od planiranih manifestacije u organizaciji TZ-a otkazane. Dopisom iz Gradskog poglavarstva od 08. travnja, obaviješteni smo da se manifestacije Prvosvibanjski izlet u Adici i Živjeti s Dunavom, a koje se organiziraju u okviru programa obilježavanja Dana grada Vukovara, otkazuju zbog nemogućnosti financiranja istih iz Proračuna. Uz prethodno navedene manifestacije, nisu organizirane niti manifestacije Međunarodni dan Dunava i biciklijada Vukovar na pedali.

Turistička zajednica grada Vukovara u 2014. godini organizirala je sljedeće manifestacije:

VINKOVO NA VUČEDOLU - početkom godine u Vinogradskoj kući Goldschmidt održana je manifestacija Vinkovo, tradicionalno u suradnji s VUPIK-om. Program je, kao i svih ovih godina bio vezan za tradiciju toga dana, pa se nakon blagoslova vinograda moglo uživati u vinogradarskom doživljaju. Za sve one koji nisu bili u mogućnosti doći na Goldschmidt, isti doživljaj je ponovljen u popodnevnim satima na glavnom gradskom trgu, uz tamburašku glazbu i gastro ponudu, na opće zadovoljstvo svih.
Utrošena sredstva: 11.802,90 kn.

TID REGATA - 25. i 26. srpnja održana je 59. međunarodna kajakaška TID regata u kojoj je ove godine do Vukovara došlo oko 100 sudionika. Svaki sudionik dobio je prigodan suvenir (fraklić s rakijom našeg proizvođača Igora Burčaka), a večera je organizirana u restoranu Vrške. Za sudionike regate organiziran je razgled grada uz pratnju truističkog vodiča.
Utrošena sredstva: 15.147,18 kn.

ETNO SAJAM - temeljem  odluke  Grada  Vukovara  od  8. rujna  2014. godine,  organizacija gradskih sajmova (Vukovarski etno sajam, Božićni sajam i Sajam cvijeća) povjerava se  Turističkoj zajednici grada Vukovara.
7. vukovarski  etno-sajam tradicionalno se održao zadnji vikend u mjesecu rujnu, točnije 27. i 28. rujna. Sajam na kojem je sudjelovalo 60 izlagača održan je u Radničkom domu. U programu sajma sudjelovala su kulturno-umjetnička drštva s područja grada Vukovara.
Večer uoči otvorenja Etno-sajma u Hrvatskom domu je održano Veče poezije i vina u organizaciji TZ grada Vukovara i Javne ustanove u kulturi – hrvatski dom.
Utrošena sredstva: 40.973,87 kn.

BOŽIĆNI SAJAM – održan je od 20. do 24. prosinca u Radničkom domu. Posjetitelji Božićnog sajma mogli su uživati u bogatoj ponudi tradicionalnih proizvoda lokalnih obrta i kućnih radinosti.
Utrošena sredstva: 45.576,58 kn

DOČEK NOVE GODINE NA GRADSKOM TRGU
TZ grada Vukovara već tradicionalno organizira doček Nove godine na glavnom gradskom trgu u suradnji s Gradom Vukovarom. Svi posjetitelji mogli su uživati u kuhanom vinu i čaju.
Utrošena sredstava: 4.334,19 kn

PODJELA RIBE NA BADNJAK
Udruga Lions iz Zagreba svake godine daruje gradu Vukovara 500 kg ribe (girice) za podjelu građanima Vukovara za Badnjak. TZ u suradnji s Gradom Vukovarom organizirala je podjelu ribe na pet lokacija.
Utrošena sredstva: 7.400,58 kn

DONACIJE I POTPORE MANIFESTACIJAMA – u 2014. godini pružena je potpora sljedećim događanjima i manifestacijama: Obilježavanja mirne reintegracije, Put prijateljstva – biciklistički maraton Ljubljana – Vukovar, nastup HKGD Dunav na Susretima čuvara hrvatske etno baštine, Humanitarna večer u organizaciji udrge Hrvatska žena te Vukovar film festival. Za vrijeme trajanja Vukovar film festivala, TU je radio od 7,00-20,00h, a svaki dan u periodu od 17,30 do 18,30  sati, na terasi hotela Lav, za VIP goste festivala priređena je gastro ponuda nacionalnih manjina, koja je oduševila goste  raznovrsnošću i bogatstvom ponude.
Utrošena sredstva: 7.785,36 kn


4. KOMUNIKACIJA VRIJEDNOSTI

Planirana sredstva 							        127.466,67 kn 
Utrošena sredstva 								        135.097,21 kn

TZ grada Vukovara je u 2014. godini oglašavala i promovirala Vukovar putem raznih online i offline kanala promocije, samostalno i putem udruženog oglašavanja, u suradnji s TZ Vukovarsko srijemske županije. 

4.3.1. ONLINE KOMUNIKACIJA
Planirana sredstva 							             9.800,00 kn 
Utrošena sredstva 								             9.629,16 kn

Internet oglašavanje – u okviru internet oglašavanja realizirana su oglašavanja na web portalu Tip travel gdje smo u kolovozu promovirali Vukovar kao turističku destinaciju, te u prosincu, kada smo promovirali manifestaciju Vukovarske adventske svečanosti, te druga događanja tijekom Adventa u Vukovaru (Božićni  koncert i Božićni sajam). Ova aktivnost provedena je u sklopu udruženog oglašavanja, u suradnji s TZ Vukovarsko srijemske županije, te uz sufinanciranje HTZ-a u iznosu od 80%. 

U okviru PPS projekta oglašavani smo na internetskim stranicama Hrvatske turističke zajednice (www.croatia.hr), kao i na profilima HTZ-a na društvenim mrežama.

Također, tijekom cijele godine promoviramo turističke sadržaje te razna događanja i manifestacije u Vukovaru putem Facebook stranice Visit Vukovar, koja trenutno broji 2.117 pratitelja i internet stranice www.turizamvukovar.hr.
Utrošena sredstva: 1.779,16 kn.

Internet stranice i upravljanje istim - u okviru upravljanja Internet stranicom Turističke zajednice grada Vukovara, www.turizamvukovar.hr, provodi se kontinuirano ažuriranje i unos novih tekstualnih i multimedijalnih sadržaja i informacija u skladu s potrebama. U sklopu ove stavke koriste se usluge najma Web poslužitelja na kojem su smještene službene internetske stranice Turističke zajednice te usluge najma Web poslužitelja na kojem je smještena aplikacija Virtualna šetnja Vukovarom (projekt realiziran u 2013. god.).
Utrošena sredstva: 7.850,00 kn.



4.3.2. OFFLINE KOMUNIKACIJA
Planirana sredstva 					                                    92.666,67 kn 
Utrošena sredstva 								           90.805,55 kn

Opće oglašavanje – u okviru općeg oglašavanja realizirano je oglašavanje u tiskanim medijima, te na radiju. Od tiskanih medija oglašavali smo se u slovenskom časopisu Dnevnik te prilozima Nika i Hrvaška, u turističkim časopisima Tip travel magazin i Putujmo Hrvatskom (englesko izdanje Way to Croatia), čije je srpanjsko izdanje u cijelosti bilo posvećeno Vukovarsko srijemskoj županiji, te u magazinu Glorija In. Aktivnost oglašavanja provedena je u sklopu udruženog oglašavanja, u suradnji s TZ Vukovarsko srijemske županije, te uz sufinanciranje HTZ-a u iznosu od 80%.

U sklopu PPS programa oglašavali smo se u dnevnim listovima Slobodna Dalmacija, 24 sata, Večernji list, Poslovni dnevnik, turističkim časopisima Restaurant&Hotel i Putovanja za dvoje, poslovnim novinama Business.hr i tjedniku Aktual.

U kolovozu i prosincu, iz Vukovara je emitirana jedna od najslušanijih radijskih emisija u Hrvatskoj pod nazivom „Sunčani sat“, 2. programa Hrvatskog radija, s temama iz turizma, izvještajima i reportažama o turističkim događajima i turističkim odredištima. U emisiji emitiranoj u kolovozu gostovali su Marijan Pavliček, zamjenik gradonačelnika grada Vukovara, prof. Zdravko Dvojković, djelatnik GMV-a, Vinko Mijok, vlasnik hotela Lav, Denis Zeko, vlasnik OPG-a Dunavski raj, Mirela Hutinec, direktorica Muzeja vučedolske kulture te direktorica TU, Jasna Babić. U emisiji emitiranoj u prosincu gostovali su Ruža Marić, ravnateljia GMV-a, Zrinka Šesto, vlasnica agencije Danubiumtours, Jasna Babić, direktorica TU, Vinko Mijok, vlasnik hotela Lav i Sanja Držaić-Medo,  predstavnica ustanove Memorijalni centar Domovinskog rata.
Utrošena sredstva: 10.832,05 kn

Brošure i ostali tiskani materijali – tijekom 2014. godine za potrebe promocije Vukovara obavljen je dotisak brošure Vukovar, brošure Vukovarski nokturno (Memorijalni Vukovar), letka Div na Dunavu, plana grada Vukovara, promidžbenih vrećica i dr. Tijekom cijele godine prisutna je velika potražnja za promidžbenim materijalom.
Utrošena sredstva: 36.080,00 kn

Suveniri i promomaterijali – turistička zajednica svake godine otkupi određeni broj suvenira za potrebe prezentacija i poklona, kao i eno i gastro suvenire.
Utrošena sredstva: 21.956,00 kn

Info table – u okviru ove aktivnosti postavljena je interpretacijska tabla na hrvatskom i engleskom jeziku, pored Vodotornja, jedne od najposjećenijih lokacija u Vukovaru. Također, su na dva postojeća city panoa, jedan u centru grada i drugi na parkingu hotela Dunav, zamijenjene folije s planom grada i novim fotografijama grada, kao što je i izvršena zamjena puknutog stakla.
Utrošena sredstva: 21.937,50 kn



4.3.3. SMEĐA SIGNALIZACIJA
Planirana sredstva 						                         25.000,00 kn 
Utrošena sredstva 								          34.662,50 kn

Nastavno na aktivnosti započete u prethodnoj godini,  u 2014. godini postavljeno je dodatnih 59 znakova turističke smeđe signalizacije, u skladu s postojećom projektnom dokumenatcijom. Aktivnost je sufinancirana iz Programa potpora HTZ-a za turističke zajednice na turistički nerazvijenim područjima. 

Od četiri projekta koja smo kandidirali za potpore (Izrada i postavljanje znakova smeđe signalizacije, Virtualna šetnja Vukovarom - turistička ponuda grada Vukovara, Implementacija novih funkcionalnosti u mobilnu aplikaciju Vukovar na dlanu i Redizajn web stranice - prilagodba prikaza za mobilne uređaje), odobrena su nam sredstva u iznosu od 20.000,00 kn samo za projekt Izrade i postavljanje turističke signalizacije, što smo i realizirali. 



5. DISTIBUCIJA VRIJEDNOSTI
Planirana sredstva 						                       25.819,87 kn 
Utrošena sredstva 								            26.332,91 kn
 
5.1. SAJMOVI
Planirana sredstva 							          10.660,96 kn 
Utrošena sredstva 								          10.166,61 kn

U okviru ove aktivnosti sudjelovalo se na Međunarodnom sajmu turizma u Beogradu, gdje je direktorica TU, Jasna Babić, imenovana voditeljem štanda Hrvatske turističke zajednice. 

Početkom  srpnja je direktorica TU, Jasna Babić, zajedno s predstavnicima Grada Vukovara i Vukovarsko srijemske županije nazočila otvorenju Međunarodnog festivala podunavskih zemalja u Ulmu, u Njemačkoj. Međunarodni dunavski festival tradicionalna je kulturna manifestacija koja se. svake dvije godine održava u Ulmu. Cilj manifestacije je kroz susrete umjetnika, političara, gospodarstvenika i stručnjaka iz podunavskih zemalja, ali i šire, poticati kulturnu suradnju, partnerstvo i umrežavanje zemalja duž rijeke Dunav.

5.2. POSEBNE PREZENTACIJE
Planirana sredstva 							                658,90 kn 
Utrošena sredstva 								                658,90 kn

U sklopu studijskog putovanja touroperatora i turističkih agenta za riječni kruzing turizam, održanog u rujnu u organizaciji TZVSŽ, organizirali smo prezentaciju turističke ponude grada Vukovara i prikaz tradicijskih zanata.

Turistička ponuda grada Vukovara prezentirana je i putem posebnih prezentacija turističkih atrakcija Vukovarsko srijemske županije, održanih tijekom svibnja u Zagrebu, Puli, Zadru i Splitu. Prezentacije su organizirane u suradnji s TZVSŽ i HGK – ŽK Vukovar.


5.3. OSTALE PREZENTACIJE
Planirana sredstva 							          10.000,00 kn 
Utrošena sredstva 								          12.447,40 kn

U okviru ove aktivnosti odrađene su dvije prezentacije u sklopu PPS programa. PPS program ili Hrvatska 365 je pilot projekt Ministarstva turizma i Hrvatske turističke zajednice temeljen na marketinškom konceptu promicanja turističkog prometa u razdoblju pred i posezone. TZ grada Vukovara, u suradnji s Turističkim zajednicama grada Vinkovaca i Iloka, sudjelovala je u projektu kao destinacija Srijem i Slavonija, jedna od 22 destinacije odabrane u ovom pilot programu. Sukladno planu, održane su dvije prezentacije, u Grazu i Milanu. Rezultati realiziranih promotivnih aktivnosti bit će vidljivi u narednom periodu, te se i dalje sustavno radi na povećanju broja dolazaka i noćenja s ciljanih tržišta. Također, sudjelovanje u ovom projektu osiguralo nam je besplatnu promociju putem raznih online i offline kanala promocije.

5.4. STUDIJSKA PUTOVANJA NOVINARA I AGENATA
Planirana sredstva 						                          4.500,00 kn 
Utrošena sredstva 								             3.060,00 kn

Studijska putovanja novinara i turističkih agenata predstavljaju važan element u komunikaciji s tržištem. Organiziraju se u suradnji s Hrvatskom turističkom zajednicom i Turističkom zajednicom županije, te TZ grada Vukovara u samom putovanju sudjeluje manjim financijskim udjelom. Materijali objavljeni u medijima kao učinak studijskih putovanja afirmativnog su karaktera i rezultat su kontinuirane komunikacije s predstavnicima medijima.

Studijska putovanja novinara i agenata realizirana u 2014. godini: 

1. Gateway to Slavonia i Baranja - britanski novinari (6 osoba) – 17.05.
ČASOPISI I TIRAŽA: The Bristol Post - 27,117, The Bournemouth Echo - 19,022, The Dorset Echo - 13,720, The Western Morning News - 26,699, Kent Messenger Series - 97,180, The Essex Enquirer - 60,000
2. Domaći novinari – 24.05. – (3 osobe) Glas Istre, Novi list i Radio Sljeme.
3. Češki novinari – 29.05. – reportaža o Hrvatskoj – 6 novinara dnevnih novina Blesk – novine s najvećom nakladom u Češkoj:  NEDĚLNÍ BLESK – naklada: 280 000 i BLESK – naklada: 440 000.
4. Gateway to Slavonia & Baranja - an introduction to continental Croatia – britanski turistički agenti – 31.05. (2 osobe) vlasnici dviju putničkih agencija SCHOOL’S OWN ADVENTURE i  MINTY’S CHOICE. 
5. Buy Croatia Zagreb i kontinent – 05.06. (22 osobe) predstavnici putničkih agencija i touroperatora iz Bruxellesa, Parisa, Frankfurta, Munchena, Hannovera, Hamburga, Dusseldorfa, Stuttgarta, Berlina, Atena, Stockholma. Studijsko putovanje organizirano u sklopu radionice Buy Croatia.
6. Austrijski novinar – 15.06. (1 osoba) Hrvatsko Zagorje i Slavonija.
7. Brazilska TV ekipa (4 osobe) 25.06. – snimanje serije reportaža iz Hrvatske za potrebe informativnog programa Jornal da Record koji se emitira od ponedjeljka do petka u udarnom terminu. Dnevna gledanost - 62 milijuna gledatelja.
8. Japanska tv ekipa Panasonic Vision (4 osobe) 04.08. – snimanje serijala "Luxury Cruise Around the World" koji će se prikazivati na Tv BS-TBS u Japanu.
9. Francuski novinari (2 osobe) 08.08. – snimanje filma „Poznavanje svijeta“ koji će se prikazivati u 600-ak kina u Francuskoj te 250-ak kina u Kanadi i Švicarskoj. 
10. Studijsko putovanje brodara na temu riječnog cruising turizma (12 osoba) 01.10. 
11. Studijsko putovanje agenata „Wine tour Slavonije i Baranje – Srijem i Slavonija, PPS program (1 osoba - Njemačka) – 03.10.
12. Studijsko putovanje novinara „Wine tour Slavonije i Baranje – Srijem i Slavonija    PPS program (6 osoba – UK, Belgija i Italija) – 09.10.
13. Studijsko putovanje putopisca Hrvoja Šalkovića – VSŽ, 16. i 17.10.2014.
Facebook stranica – 150.000 pratitelja


6. INTERNI MARKETING
Planirana sredstva 						                       14.000,00 kn 
Utrošena sredstva 								           15.568,30 kn

6.1. EDUKACIJA
Planirana sredstva 							              2.000,00 kn 
Utrošena sredstva 								             2.115,00 kn

Ova aktivnost odnosi se na edukaciju djelatnika TU. Tijekom 2014. godine administrativni djelatnik u TU, Tomislav Džanak, pohađao je dvodnevnu edukaciji o zaštiti i obradi arhivskog i registraturnog gradiva u organizaciji Državnog arhiva Vukovar te je u prosincu položio ispit iz spomenutog.

Viši stručni suradnik u TU, Marijana Vukan, pohađala je edukacijske seminare u organizaciji Glavnog ureda HTZ-a (Evaluacija destinacijskog lanca vrijednosti, Razvoj turističkih proizvoda posebnih interesa na destinaciji, Razvoj i menadžment eno-gastro turizma).

6.2. KOORDINACIJA SUBJEKATA KOJI SU NEPOSREDNO ILI POSREDNO UKLJUČENI U TURISTIČKI PROMET
Planirana sredstva  						                       12.000,00 kn 
Utrošena sredstva 								            13.453,30 kn

Budući da je jedna od zadaća TZ-a kontinuirani rad sa svim subjektima u turizmu na području grada Vukovara, praćenje svih potencijalnih novih turističkih subjekata te povezivanje kompletne turističke ponude u turistički proizvod, kao i kreiranje novih proizvoda i iniciranje istih, tijekom godine redovito smo surađivali sa svim subjektima, po potrebi izlazili na teren, obilazili lokacije te ih uključivali u sve vidove turizma (natječaji, edukacija, radionice). 
U veljači je potpisan sporazum s TZ Vukovarsko srijemske županije o suradnji na projektu pod nazivom „Gastro ruta Hrvatskog Podunavlja“. U sklopu projekta radilo se  na razvoju novih složenih turističkih proizvoda, pravovremenom i odgovarajućem informiranju, stručnoj suradnji na konkretnim turističkim proizvodima, razmjeni iskustava na području realizacije programa, jačanju suradnje nositelja ponude unutar destinacije na zajedničkom stvaranju i promidžbi novih turističkih proizvoda te povećanju ukupnog  dolaska broja gostiju. 
Također, poznavanje stanja na tržištu i praćenje svih kretanja u turizmu naša je cjelogodišnja obveza. Sukladno tome, direktorica TU, Jasna Babić, sudjelovala je na danima Hrvatskog turizma u Opatiji, konferenciji na temu Eno i gastro turizam u organizaciji Instituta za turizam, tematskim sjednicama Odbora za turizam Sabora RH na temu razvoja riječnog kruzing turizmu i na temu razvoja kontinentalnog turizma te na sjednicama predstavljanja Akcijskih planova razvoja nautičkog, kulturnog i cikloturizma. Zatim, direktorica je sudjelovala na forumu na temu razvoja DMK (Destinacijskih menadžment kompanija), te je također sudjelovala u redovnim koordinacijama direktora TU-a. Nazočili smo i radnom sastanak s ministrom turizma, g. Darkom Lorencinom, na temu Izmjene Zakona o turističkim zajednicama, te na radionicama na temu Izrada Strategije razvoja turizma Vukovarsko-srijemske županije za razdoblje 2014.-2020. godine.

7. MARKETINŠKA INFRASTRUKTURA
Planirana sredstva 							            7.200,00 kn 
Utrošena sredstva 								            4.012,50 kn

7.1. PROIZVODNJA MULTIMEDIJALNIH SADRŽAJA
Planirana sredstva 							            6.000,00 kn 
Utrošena sredstva 								            2.812,50 kn

U okviru ove aktivnosti umnožavali smo promidžbeni DVD Turističke zajednice grada Vukovara pod nazivom Vukovar za neka nove sjećanja, koji se koristi u sklopu promotivnih aktivnosti.

7.2. JEDINSTVENI TURISTIČKI INFORMACIJSKI SUSTAV
Planirana sredstva 						                          1.200,00 kn 
Utrošena sredstva 								             1.200,00 kn

U sklopu ove stavke navedene su usluge korištenja programa Državnog arhiva pod nazivom Arhinet koji se koristi za arhiviranje uredske građe, što smo po zakonu dužni činiti.


8. OSTALO
Planirana sredstva 						                    148.592,08 kn 
Utrošena sredstva 								       148.104,60 kn


8.1. PRIJEVOZ NA VUKOVARSKU ADU
Planirana sredstva 						                    146.592,08 kn 
Utrošena sredstva 								       146.592,08 kn

Ova stavka odnosi se prijevoz na Vukovarsku adu u organizaciji ŠRU Dunav tijekom ljetnih mjeseci. Troškovi za prijevoz u 2014. godini iznosili su 146.592,08 kn, od toga 131.570,00kn su troškovi ugovora o djelu, a 15.022,08 kn su troškovi goriva.

8.2. OSTALO
Planirana sredstva 							            2.000,00 kn 
Utrošena sredstva 								            1.512,52 kn

Pod stavkom Ostalo nalaze se troškovi reprezentacije.


9. TRANSFER BORAVIŠNE PRISTOJBE
Planirana sredstva 		 			                                     16.000,00 kn 
Realizirana sredstva							          15.201,60 kn

Sukladno članaku 26. stavku 2. Zakona o turističkim zajednicama i promicanju hrvatskog turizma, Turistička zajednica grada Vukovara i Grad Vukovar obvezni su dogovoriti zajedničko korištenje sredstava boravišne pristojbe koja se doznačuju Gradu za poboljšanje uvjeta boravka turista. Turistička zajednica grada Vukovara obvezna je Gradu Vukovaru uplatiti 30% sredstava uplaćene boravišne pristojbe, što je u 2014. godini iznosilo 15.201,60 kn. Na sjednici Skupštine TZ grada Vukovara održanoj 19. prosinca, donesena je Odluka o utrošku sredstava uplaćene boravišne pristojbe u 2014. godini.






Direktor TU:

      Jasna Babić, dipl. oec.

Broj putnika 	
2002	2003	2004	2005	2006	2007	2008	2009	2010	2011	2012	2013	2014	400	947	8642	14281	17877	18551	18918	16054	18301	22914	26548	27755	31477	



Broj  pristajanja	
2002	2003	2004	2005	2006	2007	2008	2009	2010	2011	2012	2013	2014	PUTNIČKO PRISTANIŠTE VUKOVAR	2	8	57	111	158	140	147	138	154	182	217	209	235	

